Чэці-Мінеі, што даносяць да нас праз вякі звесткі пра жыцці Святых угоднікаў Божых, складзены па месяцах адпаведна з днямі шанавання Царквою іх памяці. У зборніку за сакавік знаходзіцца апавяданне блажэннай Феадоры пра мытарствы, якія праходзіць душа пасля смерці. Існаванне іх, дзякуючы Госпаду, даўно адкрылася ўсім шчырым вернікам — неаднаразова пра тое сцвярджалі ў розныя часы Святыя. Змешчана апавяданне ў жыціі Васілія Новага (пад 26 сакавіка). Феадора многа служыла яму, але памерла раней, прыняўшы іначаскі чын. Мірскі чалавек Грыгорый, надзвычай набожны, прасякнуты страхам Божым вучань старца, папрасіў святога даведацца, што атрымала Феадора ад Госпада за сваю шчырую службу — ён быў упэўнены, што Божаму Угодніку вядома ўсё. Не жадаючы засмучаць свайго вучня, Вялебны Васілій звярнуўся з малітвай да Госпада, каб ён адкрыў тайну…